उत्तराखंड के मुख्यमंत्री त्रिवेंद्र सिंह रावत ने गुलाब का तेल भेंट कर पीएम मोदी का स्वागत किया. पीएम ने सभी का अभिनंदन किया. सीएम रावत ने हर एक उत्तराखंडवासी की तरफ से पीएम मोदी को धन्यवाद कहा गया. उन्होंने कहा कि यह उत्तराखंड के लिए गौरव का दिन है. योग दिवस की मेजबानी देकर आपने हमें धन्य किया है. संयुक्त राष्ट्र में पीएम मोदी ने जग के कल्याण के लिए योग मंत्र दिया, 193 देशों ने इसे स्वीकार भी किया है. दुनिया को योग का संदेश देकर पीएम मोदी ने भारत को मानव कल्याण से जोड़ा है. मैं विश्वास के साथ कह रहा हूं. अटल जी ने बनाया था और अब पीएम मोदी जी संवार रहे हैं.